*****

ΚΑΝΟΝΙΣΜΟΣ (ΕΟΚ) αριθ. 197/88 ΤΗΣ ΕΠΙΤΡΟΠΗΣ

της 23ης Ιανουαρίου 1988

για την έναρξη του διαγωνισμού για τη μείωση της εισφοράς κατά την εισαγωγή αραβοσίτου προελεύσεως τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1799/87 του Συμβουλίου της 25ης Ιουνίου 1987 σχετικά με το ιδιαίτερο καθεστώς εισαγωγής αραβοσίτου και σόργου στην Ισπανία για την περίοδο 1987/1990 (1), και ιδίως το άρθρο 3 παράγραφος 2 και το άρθρο 8,

Εκτιμώντας:

ότι, στα πλαίσια μιας συμφωνίας με τις Ηνωμένες Πολιτείες της Αμερικής, η Κοινότητα ανέλαβε την υποχρέωση να εισάγει στην Ισπανία ορισμένη ποσότητα αραβοσίτου για τα έτη 1987 έως 1990· ότι, προκειμένου να τηρηθεί αυτή η υποχρέωση και να ευνοηθεί η πραγματική εισαγωγή, πριν από τις 30 Ιουνίου 1988, των ποσοτήτων που έχουν προβλεφθεί, θα πρέπει να αξιοποιηθεί πλήρως η δυνατότητα που προβλέπεται στο κανονισμό (ΕΟΚ) αριθ. 1799/87 και να καθορισθεί με διαγωνισμό μια μείωση της εισφοράς κατά την εισαγωγή του εν λόγω προϊόντος· ότι γι' αυτό θα πρέπει να προβλεφθεί η δυνατότητα για την Επιτροπή να καθορίσει, με βάση τις ληφθείσες προσφορές, μείωση για μία καθορισθείσα ποσότητα και να προβλεφθεί ότι οι προσφέροντες που θα δεχθούν τους όρους που καθορίζονται με τον τρόπο αυτό θα διεκδικήσουν το διαγωνισμό ·

ότι, κατ' εφαρμογή του άρθρου 3 παράγραφος 3 του κανονισμού (ΕΟΚ) αριθ. 1799/87, η μείωση της εισφοράς εφαρμόζεται στις εισαγωγές αραβοσίτου που πραγματοποιούνται στην Ισπανία με βάση ένα πιστοποιητικό που ισχύει μόνο σ' αυτό το κράτος μέλος·

ότι θα πρέπει να καθορισθούν ειδικές συμπληρωματικές λεπτομέρειες που είναι αναγκαίες για την πραγματοποίηση του διαγωνισμού, ιδίως σχετικά με τη σύσταση και την αποδέσμευση της εγγυήσεως που θα συσταθεί από τους εμπορευόμενους για να εγγυηθούν την τήρηση των υποχρεώσεών τους και ιδιαίτερα την υποχρέωση μεταποιήσεως ή χρησιμοποιήσεως στην ισπανική αγορά του εισαγόμενου προϊόντος·

ότι η Επιτροπή Διαχείρισης Σιτηρών δεν διατύπωσε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Διεξάγεται διαγωνισμός για τη μείωση της εισφοράς κατά την εισαγωγή αραβοσίτου που θα εισαχθεί στην Ισπανία.

2. Ο διαγωνισμός διαρκεί έως τις 26 Φεβρουαρίου 1988. Κατά τη διάρκειά του πραγματοποιείται εβδομαδιαίος διαγωνισμός για τον οποίο οι ποσότητες και οι ημερομηνίες υποβολής των προσφορών καθορίζονται στην προκήρυξη διαγωνισμού.

Άρθρο 2

1. Οι ενδιαφερόμενοι που συμμετέχουν στο διαγωνισμό είτε καταθέτουν γραπτώς την προσφορά έναντι αποδείξεως παραλαβής στις αρμόδιες αρχές είτε την απευθύνουν στην υπηρεσία αυτή με τέλεξ ή με τηλεγράφημα.

2. Η προσφορά περιλαμβάνει:

- τα στοιχεία του διαγωνισμού,

- το όνομα και τη διεύθυνση του προσφέροντος, με τον αριθμό του τέλεξ ή του τελεφάξ,

- τη φύση και τη ποσότητα του προϊόντος προς εισαγωγή,

- το ποσό της μειώσεως της επιστροφής κατά την εισαγωγή ανά τόνο, σε ECU,

- την καταγωγή του σιτηρού που θα εισαχθεί.

3. Μια προσφορά είναι έγκυρη εφόσον:

α) πριν από τη λήξη της προθεσμίας που προβλέπεται για την υποβολή των προσφορών, προσκομιστεί η απόδειξη ότι ο προσφέρων συνέστησε εγγύηση. Το ποσό της εγγυήσεως που θα συσταθεί ισούται με εκείνο της μειώσεως που προτείνεται στην προσφορά·

β) συνοδεύεται από γραπτή υποχρέωση καταθέσεως στον αρμόδιο οργανισμό, για την κατακυρούμενη ποσότητα, εντός δύο ημερών μετά τη λήψη της ανακοινώσεως της κατακυρώσεως που αναφέρεται στο άρθρο 4 παράγραφος 3, αίτησης πιστοποιητικού εισαγωγής συνοδευόμενου από αίτηση προκαθορισμού της επιστροφής κατά την εισαγωγή που αντιστοιχεί με την προτεινόμενη μείωση στην προσφορά και αίτηση προκαθορισμού του ισπανικού εξισωτικού νομισματικού ποσού·

γ) αφορά τουλάχιστον 300 000 τόνους.

4. Προσφορά που δεν υποβλήθηκε σύμφωνα με τις παραγράφους 1 έως 3 ή περιέχει προϋποθέσεις άλλες από τις προβλεπόμενες στην προκήρυξη του διαγωνισμού, δεν λαμβάνεται υπόψη.

5. Η υποβληθείσα προσφορά δεν είναι σωστό να αποσυρθεί.

Άρθρο 3

1. Κατά παρέκκλιση από τις διατάξεις του άρθρου 21 παράγραφος 1 του κανονισμού (ΕΟΚ) αριθ. 3183/80 της Επιτροπής (2), τα εκδιδόμενα πιστοποιητικά εισαγωγής θεωρούνται, για τον καθορισμό της διάρκειας ισχύος τους, ότι εκδίδονται την τελευταία ημέρα της προθεσμίας που καθορίζεται για την υποβολή της προσφοράς.

2. Τα πιστοποιητικά εισαγωγής που εκδίδονται στα πλαίσια των παρόντων διαγωνισμών ισχύουν από την ημερομηνία εκδόσεώς τους, κατά την έννοια της παραγράφου 1, έως τις 30 Ιουνίου 1988.

3. Κατά παρέκκλιση από το άρθρο 9 του κανονισμού (ΕΟΚ) αριθ. 3183/80, δεν είναι μεταβιβάσιμα τα δικαιώματα που απορρέουν από το πιστοποιητικό εισαγωγής.

Άρθρο 4

1. Βάσει των προσφορών που υποβάλλονται και διαβιβάζονται, η Επιτροπή αποφασίζει, σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 (1):

- είτε τον καθορισμό ελάχιστης μειώσεως της εισφοράς κατά την εισαγωγή,

- είτε να μη δοθεί συνέχεια στο διαγωνισμό.

Όταν καθορίζεται μέγιστη μείωση της εισφοράς κατά την εισαγωγή, ο διαγωνισμός κατακύρωνεται υπέρ εκείνου ή εκείνων των προσφερόντων των οποίων η προσφορά βρίσκεται στο επίπεδο της μεγίστης μειώσεως ή σε χαμηλότερο επίπεδο.

2. Με βάση τις προσφορές που έχουν υποβληθεί και έχουν διαβιβασθεί και σύμφωνα με τη διαδικασία που προβλέπεται στην παράγραφο 1, η Επιτροπή μπορεί επίσης να καθορίσει μείωση που εφαρμόζεται κατά την εισαγωγή ορισμένης ποσότητας. Ο διαγωνισμός κατακυρώνεται υπέρ του προσφέροντος του οποίου η αποδοχή που έχει καθορισθεί με τον τρόπο αυτό για την εν λόγω ποσότητα που θα εισαχθεί από τη χώρα καταγωγής που αναφέρεται στην προσφορά έχει περιέλθει με τέλεξ το αργότερο στις 5 μ.μ., την Παρασκευή που ακολουθεί τον καθορισμό της μειώσεως. Στην περίπτωση κατά την οποία περισσότεροι προσφέροντες αποδέχονται την προαναφερθείσα μείωση, η ποσότητα για την οποία έχει προκηρυχθεί ο διαγωνισμός μοιράζεται αριθμητικά μεταξύ των τελευταίων.

3. Η αρμόδια υπηρεσία του κράτους μέλους ανακοινώνει γραπτώς σε όλους τους προσφέροντες το αποτέλεσμα της συμμετοχής στο διαγωνισμό μόλις λαμβάνεται η απόφαση της Επιτροπής που προβλέπεται στις παραγράφους 1 και 2.

Άρθρο 5

1. Εφόσον ο υπερθεματιστής καταθέτει αίτηση πιστοποιητικού εισαγωγής που αναφέρεται στο άρθρο 2 παράγραφος 3 στοιχείο β) εντός των προβλεπομένων προθεσμιών, το πιστοποιητικό εκδίδεται για τις ποσότητες οι οποίες κατακυρώθηκαν υπέρ του προσφέροντος.

Στην περίπτωση κατά την οποία ο διαγωνισμός κατακυρώνεται σε εφαρμογή του άρθρου 4 παράγραφος 2, ο υπρθεματιστής, εντός δύο εργασίμων ημερών μετά την αποδοχή από την Επιτροπή της κατακυρώσεως που αναφέρεται στο άρθρο 4 παράγραφος 3 υποχρεούται:

α) να καταθέσει αίτηση αιτήσεως πιστοποιητικού εισαγωγής που συνοδεύεται από αίτηση προκαθορισμού της εισφοράς κατά την εισαγωγή που αντιστοιχεί στη μείωση που καθορίστηκε κατ' εφαρμογή του άρθρου 4 παράγραφος 2 και αίτηση προκαθορισμού του ισπανικού νομισματικού εξισωτικού ποσού·

β) να προσκομίσει την απόδειξη ότι η εγγύηση που προβλέπεται στο άρθρο 2 παράγραφος 3 στοιχείο α) έχει συμπληρωθεί για την ποσότητα που κατακυρώθηκε μέχρι τη διαφορά μεταξύ του ποσού της μειώσεως που εμφαίνεται στην προσφορά και του ποσού της μειώσεως που καθορίστηκε κατ' εφαρμογή του άρθρου 4 παράγραφος 2.

2. Όταν η υποχρέωση που αναφέρεται στο άρθρο 2 παράγραφος 3 στοιχείο β) ή/και οι υποχρεώσεις που ορίζονται στην ανωτέρω παράγραφο 1 δεν τηρούνται, καταπίπτει η εγγύηση του διαγωνισμού.

Άρθρο 6

1. Η εγγύηση αποδεσμεύεται:

α) εφόσον η προσφορά δεν γίνει δεκτή·

β) εφόσον ο υπερθεματιστής προσκομίσει την απόδειξη ότι το προϊόν που εισήχθη μεταποιήθηκε ή χρησιμοποιήθηκε στην Ισπανία· η απόδειξη αυτή μπορεί να χρησιμοποιηθεί μέσω τιμολογίου πωλήσεως σ' έναν μεταποιητή ή σε έναν καταναλωτή στην Ισπανία. Ωστόσο η εγγύηση αποδεσμεύεται έως 20 ECU ανά τόνο εφόσον ο υπερθεματιστής προσκομίσει την απόδειξη, μετά την εκφόρτωση, ότι το προϊόν εισήχθη από τη χώρα καταγωγής που αναφέρεται στην προσφορά·

γ) όταν ο υπερθεματιστής προσκομίζει την απόδειξη ότι το εισαχθέν προϊόν κατέστη ακατάλληλο για οποιαδήποτε χρήση και όταν η εισαγωγή δεν μπόρεσε να πραγματοποιηθεί λόγω ανωτέρας βίας.

2. Για την εγγύηση εφαρμόζονται οι διατάξεις του άρθρου 33 του κανονισμού (ΕΟΚ) αριθ. 3183/80.

Άρθρο 7

Οι προσφορές που υποβάλλονται πρέπει να περιέλθουν μέσω του αρμοδίου ισπανικού οργανισμού στην Επιτροπή, το αργότερο μία και μισή ώρα μετά τη λήξη της προθεσμίας για την εβδομαδιαία υποβολή των προσφορών, όπως προβλέπεται στην προκήρυξη του διαγωνισμού. Διαβιβάζονται σύμφωνα με το σχήμα που περιλαμβάνεται στο παράρτημα.

Σε περίπτωση απουσίας προσφορών, η Ισπανία ενημερώνει την Επιτροπή εντός τις ιδίας προθεσμίας με αυτήν που προβλέπεται στο πρηγούμενο εδάφιο.

Άρθρο 8

Οι ώρες που καθορίζονται στον παρόντα κανονισμό είναι ώρες Βρυξελλών.

Άρθρο 9

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 170 της 30. 6. 1987, σ. 1.

(2) ΕΕ αριθ. L 338 της 13. 12. 1980, σ. 1.

(1) ΕΕ αριθ. L 281 της 1. 11. 1975, σ. 1.

ΠΑΡΑΡΤΗΜΑ

Εβδομαδιαίος διαγωνισμός για τη μείωση της εισφοράς κατά την εισαγωγή αραβοσίτου προέλευσης τρίτων χωρών

(Λήξη της προθεσμίας υποβολής προσφορών (ημερομηνία/ώρα))

1.2.3.4.5 // // // // // // 1

// 2

// 3

// 4

// 5

// // // // // // Αριθμός των

προσφερόντων

// Ποσότητα

σε τόνους // Ποσό της μείωσης

της εισφοράς

κατά την εισαγωγή

// Εξισωτικό ποσό

που προκαθορίζεται

// Προέλευση του

σιτηρού

// // // // // // 1 // // // // // 2 // // // // // 3 // // // // // 4 // // // // // 5 // // // // // κλπ. // // // //